Prime Willow-JeanWILLOW-JEAN PRIME (Labour): Tēnā koe e Te Māngai o Te Whare. Ngā mihi o te tau hou Pāremata ki a koutou katoa. E hiahia ana ahau ki te hoki muri ki te kōrero e pā ana ki te kōrero o Te Pirīmia i puta mai i tērā wiki. Ki te kōrero hoki e pā ana ki a Waitangi me āna kōrero mō te wiki o Waitangi. Ehara ko te rā anake. Ko tērā te wiki pai rawa atu mōku mō te tau tōrangapū. Nā i runga i te paepae i te taumata i rongo Te Pirīmia i tētahi kōrero. Hei ko tāna Waihō mā o mahi e kōrero." E tika ana tērā kōrero. Waiho mō o mahi e kōrero. E kōrero ana wā mātou mahi mō wā mātou kaupapa katoa kua tutuki i a mātou i te tau kua pahure ake nei. Nā i te tīmatanga o tēnei tau ka puta tētahi kaupapa mō te waihanga mō Aotearoa whānui. He tohatoha pūtea ki te whakapaipai ake i ngā kura he tohatoha pūtea mō ngā hōhipere mō ngā rori ara tereina wērā mea katoa. I roto i Te Tai Tokerau puta te kōrero neke atu i te kotahi rau o ngā kura ka whiwhi i ētahi atu pūtea hei whakapaipai ake i o rātou kura. Tino harikoa ahau nātemea ko ā tātou tamariki tērā ka whiwhi i ngā painga o tērā pūtea. Tuarua i puta te kōrero ka hoatu $10 miriona ki te hōhipere i roto i Kaitāia ki te whakatikatika i tērā o ngā hōhipere ā ka tāpiri atu tērā ki te $24 miriona ka hoatu ki a Whangārei te hōhipere i Whangārei me te $7 miriona ki te hōhipere i Te Pēwhairangi. Ka puta tētahi atu kōrero mō te rori matua. Mai i Whangārei ki te tauranga waka ki Marsden ki Port Marsden. Neke—Hon Shane Jones: Āe āe Ruakākā wāpu—Marsden Point. WILLOW-JEAN PRIME: Āe. Neke atu i te $692 miriona ki te hanga i tērā o ngā rori e whā ngā ara nā kua tohatoha tērā pūtea ki te hanga i tērā ara. I reira hoki māua ko te matua ko Shane mō te whakataunga mō te tohatoha i ngā pūtea mō te ara tereina ngā rerewai; kātahi te harikoa o te minenga o Whangārei ki te rongo i te kōrero ka timata anō te ara tereina mai i Whangārei ki Ōtīria ki tōku hau kāinga i roto i Moerewa. Ka hoko anō hoki i ētahi whenua ka tāpiri atu tērā ara tereina ki Te Tauranga Waka i Whangārei he mea nui tērā mō Te Tai Tokerau. I te wiki o Waitangi i whakaputa te kōrero neke atu i te $6 miriona i tohatoha ki ngā whenua Māori e whitu ngā kaupapa kua whiwhi i a rātou neke atu i te $6 miriona. Nā Te Minita Shane Jones tēnā me Nanaia Mahuta anō hoki. I puta te kōrero e pā ana ki ngā reiti Māori i runga i ngā whenua Māori. Ko Te Tai Tokerau tētahi kei raro e putu ana e pā ana ki te reiti Māori. I tētahi pākoko mō Whina Cooper i Pāngaru he rā tino ātaahua tēnā hei whakanui i te whaea o te motu anā ko Dame Whina Cooper. Ko Te Rau Aroha he whare maumahara he whare pupuri taonga mō ngā hōia o 28th me wērā atu o ngā pakanga o te ao. I tohatoha ētahi o ngā pūtea o Te Provincial Growth Fund kia hanga tērā whare maumahara mō tātou katoa. Arā noa atu ngā kaupapa i kōrero Te Pirīmia mō te ara whiti. E whakawhiti ana ngā mema Māori i roto i tēnei Whare Pāremata i tērā arawhiti ia rā ia rā engari i te rā o Waitangi i kite tātou i whiti a Anaru Iti i tērā arawhiti i whai kōrero ia i roto i Te Reo Māori; he tohu tēnā e hiahia ana mātou te tohu ki te ao e whakawhiti ana i tērā arawhiti. Hei aha? Hei painga mō tātou katoa. Kua pau te wā engari he rārangi roa tonu ahau e hiahia au te kōrero. Kua tīmata ngā mahi engari he mahi nui kei mua i te aroaro i tēnei tau. Engari waihō mā o mātou mahi e kōrero. Kia ora. [Greetings Madam Speaker. Greetings to you all for the new parliamentary year. I would like to go back to a speech that the Prime Minister delivered last week. I would also like to talk about Waitangi and her remarks from the entire week in Waitangi rather than just the one day. That week is always my favourite week of the political year. Now on the paepae the Prime Minister heard one of the leaders remark on her speech. He said "Let your work do the talking." That is spot on. Let your work do the talking. Our work in recent years has done the talking for us. At the beginning of this year we announced an infrastructure initiative for wider New Zealand. It was a distribution of funds to repair schools for hospitals for roading for rail and for other things. Talking specifically of the North announcements were made more than 100 schools received funding for repairs. This makes me really happy because that means our children are receiving the benefits of that funding. Secondly there was an announcement to distribute $10 million in Kaitāia to repair the hospital add to that the $24 million that was given to Whangārei the hospital in Whangārei and the $7 million that was given to the hospital in Te Pēwhairangi. There was also an announcement about the State highway from Whangārei to the Port of Marsden in Port Marsden. Hon Shane Jones: Yes yes Ruakākā wharf—Marsden Point.WILLOW-JEAN PRIME: Yes. There was more than $692 million to build a four-lane highway; now that funding has been distributed to build the road. My venerable elder Shane and I were present at the launch where funding was allocated for the rail track and the railways; the crowd in Whangārei were elated to hear that there would once again be rail from Whangārei to Ōtīria to my hometown of Moerewa. Some land will be purchased and the railway track will be added to the Port of Whangārei; that is massive for the North. During Waitangi week there was an announcement that more than $6 million would be distributed for Māori land whereby seven initiatives will benefit to the tune of $6 million. That was Minister Shane Jones' work along with Nanaia Mahuta. There was an announcement regarding rates on Māori land. The North is one area that is thwarted by rates on Māori. The occasion to unveil the statue of Whina Cooper in Pāngaru was a beautiful day where we celebrated the mother of the nation Dame Whina Cooper. Te Rau Aroha is a house of remembrance a house of treasures for the soldiers of the 28th Māori Battalion and other wars. Funding was provided by the Provincial Growth Fund to build that museum for all of us. There was also an announcement by the Prime Minister about a bridge. Māori members of Parliament in this House of Parliament cross the divide every day but on Waitangi Day we all saw Andrew Little cross that divide when he delivered his speech in Māori; that is a sign that we want more of the world to cross that divide. For what purpose? For the benefit of one and all. I have run out of time but the list is so long that I could go on. The work in front of us this year has only just begun. We will let our work do the talking. Thank you.]"